નેધરલેન્ડમાં વિશ્વના સૌથી મોટા ફ્રેશવોટર મોતીનું આગામી સપ્તાહે લીલામ થવાનું છે. ‘ધ સ્લીપિંગ લાયન 'નામનો આ મોતી અનોખો આકાર ધરાવે છે. તેનું વજન ૧૨૦ ગ્રામ છે અને તે ૨.૭ ઈંચ લાંબો છે. સાઈઝ ઉપરાંત તેનો આકાર કોઈ દરિયાઈ જીવ જેવો છે. આ મોતી ૩૦૦ વર્ષ પહેલાં મળ્યો હતો અને યુરોપિયન જવેલર્સના હાથમાંથી રાણી કેથરિન સહિતના રાજા-રાણીઓ પાસે પહોંચ્યો હતો. સ્લીપિંગ લાયન ૩૧મીએ હેગના લીલામમાં ૫,૪૦,૦૦૦ યુરો (૬,૩૨,૦૦૦ અમેરિકી ડોલરમાં) વેચાવાનો છે. મૂળ આ મોતી ચીની મૂળનું છે અને ઈ.સ. ૧૭૦૦થી ૧૭૬૦ સુધીમાં બન્યું હોવું જોઈએ તેમ તેનો ઇતિહાસ કહે છે..